มหาวิทยาลัยเกษมบัณฑิต

มหาวิทยาลัยเกษมบัณฑิต (อังกฤษ: Kasem Bundit University) เป็นมหาวิทยาลัยเอกชนก่อตั้งเมื่อปี พ.ศ. 2530 ในชื่อ วิทยาลัยเกษมบัณฑิต ประวัติ มหาวิทยาลัยเกษมบัณฑิต สถาปนาขึ้นโดยคณะผู้บริหารการศึกษา ซึ่งมีประสบการณ์ในการจัดการศึกษาระดับประถมศึกษาและมัธยมศึกษามาก่อน โดยจัดตั้งโรงเรียนเกษมพิทยา เมื่อปี พ.ศ. 2503 เปิดสอนตั้งแต่ชั้นประถมศึกษาปีที่ 1 - มัธยมศึกษาปีที่ 6 และต่อมาจัดตั้งโรงเรียนเกษมโปลีเทคนิคในปี พ.ศ. 2511 เปิดสอนระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพเทคนิค (ปวท.) คณะบริหารธุรกิจ สาขาวิชาการบัญชี การจัดการ การเงิน การธนาคาร การตลาด การเลขานุการ และคอมพิวเตอร์ ต่อมาปี พ.ศ. 2528 ด้วยอุดมการณ์และปณิธานที่จะจัดการศึกษาระดับอุดมศึกษา จึงได้จัดตั้ง “วิทยาลัยเกษมบัณฑิต” ขึ้นเมื่อวันที่ 24 กุมภาพันธ์ พ.ศ. 2530 ปี พ.ศ. 2530 วิทยาลัยเกษมบัณฑิต เปิดสอนเป็นปีแรกมี 2 คณะ ได้แก่ คณะบริหารธุรกิจ และคณะนิติศาสตร์ มีนักศึกษารวมกันเพียง 97 คน ต่อมาเพิ่มคณะ และสาขาวิชาเพิ่มมากขึ้นตลอดจน กระทั่งปี พ.ศ. 2536 ทบวงมหาวิทยาลัยอนุมัติให้เปลี่ยนประเภทจากวิทยาลัยเป็น “มหาวิทยาลัยเกษมบัณฑิต” ปัจจุบัน มหาวิทยาลัยเกษมบัณฑิตเปิดสอนหลักสูตรบัณฑิตศึกษา ระดับปริญญาเอก 3 หลักสูตร ได้แก่ หลักสูตรปรัชญาดุษฎีบัณฑิต สาขาวิชาจิตวิทยาเพื่อการพัฒนาศักยภาพมนุษย์ สาขาวิชานโยบายสาธารณะและการจัดการ และสาขาวิชาการจัดการอุตสาหกรรมบริการและการท่องเที่ยว ระดับปริญญาโท 11 หลักสูตร ได้แก่ หลักสูตรบริหารธุรกิจมหาบัณฑิต หลักสูตรวิศวกรรมศาสตรมหาบัณฑิต สาขาวิชาการจัดการงานวิศวกรรม หลักสูตรรัฐประศาสนศาสตรมหาบัณฑิต หลักสูตรนิเทศศาสตรมหาบัณฑิต สาขาวิชาการภาพยนตร์และสื่อดิจิทัล และสาขาวิชาการบริหารนวัตกรรมการสื่อสารสำหรับองค์กรและผู้ประกอบการ หลักสูตรศิลปศาสตรมหาบัณฑิต สาขาวิชาจิตวิทยาเพื่อการพัฒนาศักยภาพมนุษย์ สาขาวิชาการจัดการอุตสาหกรรมบริการและการท่องเที่ยว สาขาวิชาการจัดการการบิน และสาขาวิชาภาษาไทยเพื่อการสื่อสารสมัยใหม่ หลักสูตรนิติศาสตรมหาบัณฑิต หลักสูตรบริหารธุรกิจมหาบัณฑิต ภาคภาษาอังกฤษ ระดับปริญญาตรี เปิดสอนรวม 10 คณะ ได้แก่ คณะบริหารธุรกิจ คณะนิติศาสตร์ คณะนิเทศศาสตร์ คณะวิศวกรรมศาสตร์ คณะสถาปัตยกรรมศาสตร์ คณะศิลปศาสตร์ คณะวิทยาศาสตร์และเทคโนโลยี คณะจิตวิทยา คณะวิทยาศาสตร์การกีฬา คณะพยาบาลศาสตร์ และ 1 สถาบัน ได้แก่ สถาบันพัฒนาบุคลากร การบิน และระดับปริญญาตรี หลักสูตรนานาชาติ 3 หลักสูตร ได้แก่ ด้านการจัดการธุรกิจสมัยใหม่ ด้านการจัดการอุตสาหกรรมการบิน และด้านการศึกษาภาษาและการสื่อสารเชิงประกอบการ โดยมีหลักการเป้าหมายพื้นฐาน 3 ประการ ที่เน้นบัณฑิตให้ดำรงตนด้วยหลักความมี คุณค่า คุณธรรม และคุณประโยชน์ คณะ/หลักสูตร ปริญญาตรี UNDERGRADUATE PROGRAMS คณะบริหารธุรกิจ (Faculty of Business Administration) หลักสูตรบัญชีบัณฑิต (บช.บ) Bachelor of Accountancy (B.Acc.) หลักสูตร 4 ปี และเทียบโอน (ปวส.ทุกสาขา) สาขาวิชาการบัญชี (Accounting) หลักสูตรบริหารธุรกิจบัณฑิต (บธ.บ.) Bachelor of Business Administration Program (B.B.A.) หลักสูตร 4 ปี และเทียบโอน (ปวส.ทุกสาขา) สาขาวิชาการตลาดดิจิทัล (DIGITAL MARKETING) สาขาวิชาการจัดการสมัยใหม่ (MODERN MANAGEMENT) แขนงวิชาการจัดการธุรกิจสมัยใหม่ (MODERN BUSINESS MANAGEMENT) แขนงวิชาการจัดการการเงินและการลงทุน (FINANCIAL AND INVESTMENT MANAGEMENT) สาขาวิชาธุรกิจดิจิทัล (DIGITAL BUSINESS) สาขาวิชาการจัดการโลจิสติกส์ (LOGISTICS MANAGEMENT) สาขาวิชาการจัดการทรัพยากรมนุษย์ (HUMAN RESOURCE MANAGEMENT) สาขาวิชาการจัดการธุรกิจการค้าสมัยใหม่ (MODERN TRADE BUSINESS MANAGEMENT) คณะนิเทศศาสตร์ (Faculty of Communication Arts) หลักสูตรนิเทศศาสตรบัณฑิต (นศ.บ.) Bachelor of Communication Arts Program (B.Comm.Arts.) หลักสูตร 4 ปี สาขาวิชานวัตกรรมการสื่อสารองค์กรและแบรนด์ (INNOVATIVE CORPORATE AND BRAND COMMUNICATION) สาขาวิชาสื่อสังคมออนไลน์และดิจิทัลคอนเทนต์ (SOCIAL MEDIA AND DIGITAL CONTENT) สาขาวิชาวิทยุ โทรทัศน์ และสื่อสตรีมมิง (BROADCASTING AND STREAMING) สาขาวิชาสื่อสารการแสดงร่วมสมัย (CONTEMPORARY PERFORMING ARTS COMMUNICATION) สาขาวิชาการภาพยนตร์และสื่อดิจิทัล (FILM AND DIGITAL MEDIA) คณะนิติศาสตร์ (Faculty of Law) หลักสูตรนิติศาสตรบัณฑิต (น.บ.) Bachelor of Law Program (LL.B.) หลักสูตร 4 ปี สาขาวิชานิติศาสตร์ (LAW) คณะวิทยาศาสตร์และเทคโนโลยี (Faculty of Science & Technology) หลักสูตรวิทยาศาสตรบัณฑิต (วท.บ.) Bachelor of Science Program (B.Sc.) หลักสูตร 4 ปี สาขาวิชานวัตกรรมเทคโนโลยีดิจิทัล (DIGITAL TECHNOLOGY INNOVATION) คณะวิศวกรรมศาสตร์ (Faculty of Engineering) หลักสูตรวิศวกรรมศาสตรบัณฑิต (วศ.บ.) Bachelor of Engineering Program (B.ENG.) หลักสูตร 4 ปี และหลักสูตรต่อเนื่อง 3 ปี สาขาวิชาวิศวกรรมอุตสาหการ (INDUSTRIAL ENGINEERING) สาขาวิชาวิศวกรรมเครื่องกล (MECHANICAL ENGINEERING) เครื่องกล-เครื่องกล (Mechanical Engineering : Mechanic) เครื่องกล-นักบิน (Mechanical Engineering : Pilot) เครื่องกล-ซ่อมบำรุงอากาศยาน (Mechanical Engineering : Aircraft Maintenance) สาขาวิชาวิศวกรรมไฟฟ้า (ELECTRICAL ENGINEERING) สาขาวิชาวิศวกรรมโยธา (CIVIL ENGINEERING) สาขาวิชาวิศวกรรมคอมพิวเตอร์ (COMPUTER ENGINEERING) หลักสูตรอุตสาหกรรมศาสตรบัณฑิต (อส.บ.) Bachelor of Industrial Technology Program (B.Ind.Tech.) หลักสูตร 2 ปี ต่อเนื่อง สาขาวิชาเทคโนโลยีวิศวกรรมอุตสาหการ (INDUSTRIAL ENGINEERING TECHNOLOGY ; IET) สาขาวิชาวิศวกรรมไฟฟ้าและการจัดการพลังงาน (ELECTRICAL ENGINEERING AND ENERGY MANAGEMENT) คณะจิตวิทยา (Faculty of Psychology) หลักสูตรศิลปศาสตรบัณฑิต (ศศ.บ.) Bachelor of Arts Program in Psychology (B.A.) หลักสูตร 4 ปี สาขาวิชาจิตวิทยา (PSYCHOLOGY) คณะสถาปัตยกรรมศาสตร์ (Faculty of Architecture) หลักสูตรสถาปัตยกรรมศาสตรบัณฑิต (สถ.บ.) Bachelor of Architecture Program (B.Arch.) หลักสูตร 5 ปี สาขาวิชาสถาปัตยกรรมศาสตร์ (ARCHITECTURE) หลักสูตรศิลปบัณฑิต (ศล.บ.) Bachelor of Fine Arts Program (B.F.A) หลักสูตร 4 ปี สาขาวิชาการออกแบบนิเทศศิลป์ (VISUAL COMMUNICATION DESIGN) สาขาวิชาการออกแบบภายใน (INTERIOR DESIGN) คณะศิลปศาสตร์ (Faculty of Liberal Arts) หลักสูตรศิลปศาสตรบัณฑิต (ศศ.บ.) Bachelor of Arts Program (B.A.) หลักสูตร 4 ปี สาขาวิชาการจัดการโรงแรมและภัตตาคาร (HOTEL AND RESTAURANT MANAGEMENT) สาขาวิชาการจัดการท่องเที่ยว (TOURISM MANAGEMENT) สาขาวิชาออกแบบแฟชั่น (FASHION DESIGN) สาขาวิชาภาษาไทย (THAI) แขนงวิชาภาษาไทยสำหรับชาวต่างประเทศ (THAI LANGUAGE FOR FOREIGNERS) แขนงวิชาภาษาไทยเพื่อการสื่อสาร (THAI LANGUAGE FOR COMMUNICATION) คณะวิทยาศาสตร์การกีฬา (Faculty of Sports Science) หลักสูตรวิทยาศาสตรบัณฑิต (วท.บ.) Bachelor of Science Program in Sports Science (B.Sc.) หลักสูตร 4 ปี สาขาวิชาวิทยาศาสตร์การกีฬา (SPORTS SCIENCE) หลักสูตรศิลปศาสตรบัณฑิต (ศศ.บ.) Bachelor of Arts Program in Sports and Recreation Management for Health (B.A.) หลักสูตร 4 ปี สาขาวิชาการจัดการกีฬาและนันทนาการ (SPORT AND RECREATION MANAGEMENT) คณะพยาบาลศาสตร์(Faculty of Nursing Science) หลักสูตรพยาบาลศาสตรบัณฑิต (พย.บ.) Bachelor of Nursing Science Program (B.N.S.) หลักสูตร 4 ปี สาขาวิชาพยาบาลศาสตร์ สถาบันพัฒนาบุคลากรการบิน(Aviation Personnel Development Institute (APDI)) อนุปริญญา หลักสูตร 2 ปี หลักสูตรอนุปริญญาศิลปศาสตร์ สาขาวิชาธุรกิจการบิน (อ.ศศ.) ASSOCIATE OF ARTS PROGRAM IN AIRLINE BUSINESS (A.BA.) ปริญญาตรี หลักสูตร 4 ปี หลักสูตรศิลปศาสตรบัณฑิต สาขาวิชาธุรกิจการบิน (ศศ.บ.) BACHELOR OF ARTS PROGRAM IN AIRLINE BUSINESS (B.A.) ปริญญาโท หลักสูตร 2 ปี หลักสูตรศิลปศาสตรมหาบัณฑิต สาขาวิชาการจัดการการบิน (ศศ.ม.) MASTER OF ARTS PROGRAM IN AVIATION MANAGEMENT (M.A.) International Program BACHELOR OF BUSINESS ADMINISTRATION IN AVIATION INDUSTRY MANAGEMENT (B.B.A.) INTERNATIONAL PROGRAMS Undergraduate Programs BACHELOR OF BUSINESS ADMINISTRATION IN MODERN BUSINESS MANAGEMENT (B.B.A.) BACHELOR OF ARTS PROGRAM IN LANGUAGE STUDY AND ENTREPRENEURIAL COMMUNICATION (B.A.) Graduate Program MASTER OF BUSINESS ADMINISTRATION PROGRAM (M.B.A.) MARKETING MANAGEMENT ปริญญาโท GRADUATE PROGRAMS หลักสูตรบริหารธุรกิจมหาบัณฑิต (บธ.ม.) MASTER OF BUSINESS ADMINISTRATION (M.B.A.) กลุ่มวิชาเลือกการจัดการ (MANAGEMENT) กลุ่มวิชาเลือกการจัดการโลจิสติกส์และห่วงโซ่อุปทาน (LOGISTICS AND SUPPLY CHAIN MANAGEMENT) กลุ่มวิชาเลือกการตลาด (MARKETING) กลุ่มวิชาเลือกการจัดการและพัฒนาทรัพยากรมนุษย์ (HUMAN RESOURCE MANAGEMENT AND DEVELOPMENT) หลักสูตรนิเทศศาสตรมหาบัณฑิต (นศ.ม.) MASTER OF COMMUNICATION ARTS (M.Com.Arts) สาขาวิชาการภาพยนตร์และสื่อดิจิทัล (PROGRAM IN FILM AND DIGITAL MEDIA) สาขาวิชาการบริหารนวัตกรรมการสื่อสารสำหรับองค์กรและผู้ประกอบการ (Communication Innovation Management for Organization and Entrepreneurs) หลักสูตรรัฐประศาสนศาสตรมหาบัณฑิต (รป.ม.) MASTER OF PUBLIC ADMINISTRATION (M.P.A.) กลุ่มวิชาเลือก รัฐประศาสนศาสตร์ (PUBLIC ADMINISTRATION) หลักสูตรวิทยาศาสตรมหาบัณฑิต (วท.ม.) สาขาวิชาภูมิสารสนเทศเพื่อการจัดการ MASTER OF SCIENCE IN GEO-INFORMATICS FOR MANAGEMENT (M.Sc.) หลักสูตรวิศวกรรมศาสตรมหาบัณฑิต สาขาวิชาการจัดการงานวิศวกรรม (วศ.ม.) MASTER OF ENGINEERING PROGRAM IN ENGINEERING MANAGEMENT (M.Eng.) กลุ่มวิชาเลือกการจัดการวิศวกรรมโลจิสติกส์ (LOGISTICS FOR ENGINEERING MANAGEMENT) กลุ่มวิชาเลือกการจัดการวิศวกรรมพลังงาน (ENERGY FOR ENGINEERING MANAGEMENT) กลุ่มวิชาการจัดการวิศวกรรมโครงสร้างพื้นฐานด้านงานโยธา (INFRASTRUCTURE IN CIVIL FOR ENGINEERING MANAGEMENT) กลุ่มวิชาเลือกการจัดการวิศวกรรมความปลอดภัยและสิ่งแวดล้อม (SAFETY AND ENVIRONMENT FOR ENGINEERING MANAGEMENT) หลักสูตรนิติศาสตรมหาบัณฑิต (น.ม.) MASTER OF LAWS (LL.M.) หลักสูตรศิลปศาสตรมหาบัณฑิต (ศศ.ม.) MASTER OF ARTS สาขาวิชาการจัดการอุตสาหกรรมบริการและการท่องเที่ยว PROGRAM IN HOSPITALITY INDUSTRY AND TOURISM MANAGEMENT (M.A.) สาขาวิชาจิตวิทยาเพื่อการพัฒนาศักยภาพมนุษย์ PROGRAM IN PSYCHOLOGY FOR DEVELOPING HUMAN POTENTIALS (M.A.) สาขาวิชาภาษาไทยเพื่อการสื่อสารสมัยใหม่ (ศศ.ม.) PROGRAM IN THAI LANGUAGE TO MODERN COMMUNICATION (M.A.) หลักสูตรศิลปศาสตรมหาบัณฑิต (ศศ.ม.) สาขาวิชาจิตวิทยาเพื่อการพัฒนาศักยภาพมนุษย์ MASTER OF ARTS IN PSYCHOLOGY FOR HUMAN DEVELOPMENT (M.A.) หลักสูตรศิลปศาสตรมหาบัณฑิต สาขาวิชาภาษาไทยเพื่อการสื่อสารสมัยใหม่ (ศศ.ม.) MASTER OF ARTS PROGRAM IN THAI LANGUAGE TO MODERN COMMUNICATION หลักสูตรปริญญาเอก หลักสูตรปรัชญาดุษฎีบัณฑิต สาขาวิชาจิตวิทยาเพื่อการพัฒนาศักยภาพมนุษย์ (ปร.ด. จิตวิทยาเพื่อการพัฒนาศักยภาพมนุษย์) DOCTOR OF PHILOSOPHY PROGRAM IN PSYCHOLOGY FOR DEVELOPING HUMAN POTENTIALS (Ph.D. PSYCHOLOGY FOR DEVELOPING HUMAN POTENTIALS) หลักสูตรปรัชญาดุษฎีบัณฑิต สาขาวิชานโยบายสาธารณะและการจัดการ (ปร.ด.นโยบายสาธารณะและการจัดการ) DOCTOR OF PHILOSOPHY PROGRAM IN PUBLIC POLICY AND MANAGEMANT (Ph.D. PUBLIC POLICY AND MANAGEMANT) หลักสูตรปรัชญาดุษฎีบัณฑิต สาขาวิชาการจัดการอุตสาหกรรมบริการและการท่องเที่ยว (ปร.ด. การจัดการอุตสาหกรรมบริการและการท่องเที่ยว) DOCTOR OF PHILOSOPHY IN HOSPITALITY INDUSTRY AND TOURISM MANAGEMENT (Ph.D. HOSPITALITY INDUSTRY AND TOURISM MANAGEMENT) Green University ด้วยมหาวิทยาลัยเกษมบัณฑิต มีความตระหนักถึงความรับผิดชอบต่อสิ่งแวดล้อมเป็นสำคัญ โดยมีพันธ์กิจในการนำเทคโนโลยีและนวัตกรรม มาส่งเสริมและสนับสนุนการเป็นมหาวิทยาลัยสีเขียว (Green University) สอดคล้องกับนโยบายหลักและแผนยุทธศาสตร์การพัฒนามหาวิทยาลัยเกษมบัณฑิต เพื่อให้การบริหารจัดการและการดำเนินการพัฒนามหาวิทยาลัยสีเขียวไปสู่ความยั่งยืน ตามเกณฑ์ของการประเมินการจัดอันดับมหาวิทยาลัยสีเขียวโลก UI Green Metric มหาวิทยาลัยจึงกำหนดนโยบายเพื่อให้เป็นแนวทางสำหรับการปฏิบัติงานของหน่วยงาน บุคลากรและนักศึกษา อันจะส่งเสริมและสนับสนุนให้มหาวิทยาลัยบรรลุเป้าหมายการพัฒนาดังกล่าว และขอประกาศนโยบายการส่งเสริมและสนับสนุน การพัฒนามหาวิทยาลัยเกษมบัณฑิต ให้เป็น มหาวิทยาลัยสีเขียว (Green University) ดังนี้ นโยบายด้านสถานที่และโครงสร้างพื้นฐาน (Setting and Infrastructure) มหาวิทยาลัยกำหนดแผนการบริหารจัดการพื้นที่ภายในมหาวิทยาลัย รวมทั้งลักษณะสภาพอาคารและกายภาพของสิงปลูกสร้าง ให้เกิดประโยชน์สูงสุดและมีความเหมาะสม มหาวิทยาลัยส่งเสริมให้มีพื้นที่สีเขียวภายในมหาวิทยาลัยอย่างน้อย 40% และพื้นที่ดูดซึมน้ำอย่างน้อย 30% ของพื้นที่ทั้งหมด มหาวิทยาลัยกำหนดแผนการจัดสรรงบประมาณสนับสนุน โครงการ/กิจกรรม ด้านสิ่งแวดล้อมและความยั่งยืน อย่างน้อย 10% ของงบประมาณทั้งหมด นโยบายด้านพลังงานและการเปลี่ยนแปลงสภาพภูมิอากาศ (Energy and Climate Change) มหาวิทยาลัยกำหนดมาตรการการประหยัดพลังงาน รณรงค์ปลูกฝังสร้างจิตสำนึกการใช้พลังงาน โดยมีเป้าหมายลดการใช้พลังงานอย่างน้อย 10% เมื่อเทียบกับปีฐาน มหาวิทยาลัยส่งเสริมและสนับสนุนแนวทางการพัฒนาประสิทธิภาพของการใช้พลังงานอย่างต่อเนื่อง ส่งเสริมให้มีการใช้อุปกรณ์ประหยัดพลังงานที่ก่อให้เกิดความคุ้มค่าด้านการใช้พลังงาน มหาวิทยาลัยส่งเสริมดำเนินการสร้างต้นแบบอาคารอัจฉริยะและอาคารสีเขียว ตลอดจนผลักดันให้อาคารได้รับการประเมินตามเกณฑ์ของสำนักสีเขียว มหาวิทยาลัยส่งเสริมการใช้พลังงานหมุนเวียนภายในมหาวิทยาลัย ได้แก่ เชื้อเพลิงดีเซลชีวมวล แผงวงจรแสงอาทิตย์และพลังงานลม เป็นต้น มหาวิทยาลัยกำหนดแนวทางในการลดการปล่อยก๊าซเรือนกระจก และลดปริมาณคาร์บอนฟุตพริ้นทของมหาวิทยาลัยลงอย่างต่อเนื่อง นโยบายด้านการจัดการของเสีย (Waste Management) มหาวิทยาลัยกำหนดการจัดการของเสียและกิจกรรมการหมุนเวียนกลับมาใช้ใหม่เพื่อสร้างสิ่งแวดล้อมที่ยั่งยืน และกำหนดให้เป็นหน้าที่ของบุคลากรและนักศึกษาของมหาวิทยาลัย มีส่วนร่วมในการ จัดการของเสียอย่างต่อเนื่อง มหาวิทยาลัยส่งเสริมและสนับสนุนให้มีการกำหนดแนวทางการจัดการของเสียที่ยั่งยืน ประหยัด และปลอดภัยตามมาตรการจัดการของเสียที่มีประสิทธิผล มหาวิทยาลัยกำหนดการพัฒนาระบบการจัดการของเสียของส่วนกลางของมหาวิทยาลัย และการดำเนินการอยู่ภายใต้กฎหมายอย่างถูกต้อง มหาวิทยาลัยกำหนดแนวทางการกำจัดขยะอินทรีย์ นำไปทำปุ๋ยหมักแล้วหมุนเวียนน้ำกลับมาใช้ใหม่ทั้งภายในและภายนอกมหาวิทยาลัย มหาวิทยาลัยกำหนดนโยบายการลดการใช้กระดาษ ให้พิมพ์บนหน้ากระดาษทั้ง 2 ด้านพิมพ์เมื่อจำเป็นเท่านั้น และนำเทคโนโลยีมาใช้ในการบริหารจัดการเพื่อลดปริมาณกระดาษ มหาวิทยาลัยกำหนดนโยบายการลดการใช้พลาสติก โดยการใช้แก้วน้ำและใช้ถุงที่นำมาใช้ใหม่ได้แทนพลาสติกที่ใช้ครั้งเดียวทิ้ง หรือวิธีอื่นที่เกี่ยวข้อง มหาวิทยาลัยกำหนดแนวทางการจัดการและวิธีกำจัดของเสียเป็นพิษ คัดแยกและส่งไปยังหน่วยงานที่ได้รับการรับรองให้กำจัดของเสียที่เป็นพิษได้ นโยบายด้านการบริหารจัดการน้ำ (Water management) มหาวิทยาลัยส่งเสริมการบริหารการจัดการน้ำให้มีคุณภาพ ทั้งในด้านความคุ้มค่า ความปลอดภัย และลดปริมาณการใช้น้ำที่ไม่จำเป็น ซึ่งจะทำให้การบริหารการจัดการน้ำมีประสิทธิภาพมากยิ่งขึ้น มหาวิทยาลัยกำหนดการพัฒนาระบบบริหารการจัดการน้ำและมีการตรวจสอบก๊อกน้ำปรับเปลี่ยนสุขภัณฑ์ประหยัดน้ำ รวมทั้งการบำรุงรักษาระบบน้ำประบาทุกปี (การบำรุงรักษาเชิงป้องกันประจำปี) เพื่อให้ได้น้ำประปาที่มีคุณภาพ มหาวิทยาลัยกำหนดการวางแผนการดำเนินงานในโครงการการนำน้ำเสียกลับมาใช้ใหม่ และพัฒนาการใช้น้ำที่ผ่านการรีไซเคิล ในระบบรดน้ำสนามหญ้า ระบบชักโครกในห้องน้ำ และระบบทำความเย็นหรือการล้างรถ เป็นต้น นโยบายด้านการขนส่ง (Transportation) มหาวิทยาลัยกำหนดนโยบายลดการใช้รถยนต์และรถจักรยานยนต์ภายในมหาวิทยาลัย และพัฒนาระบบคมนาคมขนส่งที่เป็นมิตรต่อสิ่งแวดล้อม มหาวิทยาลัยสนับสนุนให้มีการบริการรถรับ-ส่ง ระหว่างอาคารเรียนกับอาคารหอพักนักศึกษา ซึ่งเป็นระบบขนส่งสาธารณะภายในมหาวิทยาลัย เพื่อลดการใช้รถยนต์และรถจักรยานยนต์ อันจะ ส่งผลให้อุบัติเหตุลดและสอดคล้องกับนโยบายการใช้พลังงานที่ยั่งยืน มหาวิทยาลัยกำหนดแนวทางการปรับปรุงประสิทธิภาพการคมนาคมขนส่ง และส่งเสริมการใช้รถไฟฟ้า รถราง รถจักรยานยนต์ และทางเดินเท้าภายในมหาวิทยาลัย นโยบายด้านการศึกษา (Education and Research) มหาวิทยาลัยส่งเสริมและสนับสนุนกิจกรรมการเรียนการสอน การวิจัย การบริการวิชาการแก่ชุมชน สังคม กิจกรรมหรือโครงการ องค์กรนักศึกษา/ชมรมนักศึกษา ที่เกี่ยวข้องกับการพัฒนา สิ่งแวดล้อมและความยั่งยืน มหาวิทยาลัยจัดทำเว็บไซต์เกี่ยวกับการอนุรักษ์พลังงาน การจัดการสิ่งแวดล้อมและความยั่งยืน เพื่อเผยแพร่ข้อมูลข่าวสารให้แก่บุคลากรและนักศึกษาภายในมหาวิทยาลัยและบุคคลภายนอกให้รับทราบการดำเนินงานของมหาวิทยาลัย วิทยาเขต มหาวิทยาลัยเกษมบัณฑิต ประกอบด้วย 2 วิทยาเขต ได้แก่ วิทยาเขตพัฒนาการ 1761 ถนนพัฒนาการ แขวงพัฒนาการ เขตสวนหลวง กรุงเทพมหานคร 10250 วิทยาเขตร่มเกล้า 60 ถนนร่มเกล้า แขวงมีนบุรี เขตมีนบุรี กรุงเทพมหานคร 10510 การรับสมัคร มหาวิทยาลัยเกษมบัณฑิต วิทยาเขตพัฒนาการและวิทยาเขตร่มเกล้า เปิดสอนระดับปริญญาตรี ระดับปริญญาโท และระดับปริญญาเอก โดยมีนโยบายมุ่งเน้นการเรียนการสอนที่มีความเป็นเลิศทางวิชาการ คณาจารย์มีประสบการณ์และคุณวุฒิสูงมีการปรับปรุงพัฒนาหลักสูตร และเครื่องมืออุปกรณ์การเรียนการสอนให้ทันสมัยอยู่เสมอ การผลิตบัณฑิตมีคุณภาพสูง ได้รับการยอมรับ และเชื่อถือจากหน่วยงาน และองค์กรต่าง ๆ โดยมีสถิติการได้รับการจ้างงานในอัตราสูงเป็นที่น่าพอใจ แสดงให้เห็นถึงคุณภาพบัณฑิตได้เป็นอย่างดี มหาวิทยาลัยฯ ยังได้จัดทุนการศึกษาไว้หลายประเภท หลายทุน รวมทั้งกองทุนกู้ยืมที่ผูกกับรายได้ในอนาคต (กรอ.) เพื่อเป็นการช่วยเหลือให้นักศึกษาได้มีโอกาสศึกษาเล่าเรียนในระดับสูงต่อไป หอพักนักศึกษา ข้อมูลหอพักนักศึกษา มหาวิทยาลัยเกษมบัณฑิต หอพักนักศึกษาประกอบด้วยอาคารหอพัก 5 อาคาร แยกอาคารชาย – หญิง พร้อมสิ่งอำนวยความสะดวกในห้องพัก ระบบประตูคีย์การ์ด ระบบกล้องวงจรปิด มีอาจารย์ประจำหอพักและ พนักงานรักษาความปลอดภัย ตลอด 24 ชั่วโมง สามารถสอบถามรายละเอียดค่าธรรมเนียม ได้ที่ฝ่ายธุรการหอพัก มหาวิทยาลัยเกษมบัณฑิต วิทยาเขตร่มเกล้า ชั้น 2 อาคารเฉลิมพระเกียรติ โทร.0-2904-2222 ต่อ 2111 หรือ เว็บไซต์มหาวิทยาลัย KBU Sport Complex ให้บริการแก่อาจารย์ นักศึกษา บุคลากรภายในมหาวิทยาลัย และบุคคลภายนอก เพราะเราเชื่อว่าการออกกำลังกายเป็นพื้นฐานการรักษาสุขภาพที่ดีที่สุด KBU Sport Complex ให้บริการเพื่อการกีฬาประเภทต่าง ๆ ฟิสเนต และ ซาวน่า ให้บริการ วันจันทร์ – วันเสาร์ เวลา 11.30 – 19.30 น. วันอาทิตย์ เวลา 09.00 – 16.00 น. สระว่ายน้ำ ให้บริการ วันจันทร์ - วันเสาร์ รอบที่ 1 เวลา 13.30 – 16.00 น. รอบที่ 2 เวลา 16.30 – 19.30 น. วันอาทิตย์ เวลา 09.00 – 16.00 น. โบวลิ่ง ให้บริการ วันจันทร์ -วันเสาร์ เวลา 11.30 – 19.30 น. วันอาทิตย์ เวลา 09.00 – 16.00 น. นักศึกษา KBU เกมละ 30 บาท บุคคลภายนอก เกมละ 70 บาท รองเท้า คู่ละ 20 บาท สนามแบตมินตัน ให้บริการ วันจันทร์ – วันเสาร์ เวลา 11.30 – 19.30 น. วันอาทิตย์ เวลา 09.00 – 16.00 น. สนามกีฬากลางแจ้ง ให้บริการ วันจันทร์ – วันอาทิตย์ เวลา 08.30 – 19.30 น. สนามกีฬา สนามมหาวิทยาลัยเกษมบัณฑิต เป็นสนามฟุตบอลในกรุงเทพมหานคร ประเทศไทย สนามกีฬาตั้งอยู่ที่ มหาวิทยาลัยเกษมบัณฑิต วิทยาเขตร่มเกล้า และเป็นสนามเหย้าของ สโมสรฟุตบอลมหาวิทยาลัยเกษมบัณฑิต สนามนี้บรรุจุคนดูการแข่งขันได้ 2,000 คน อ้างอิง แหล่งข้อมูลอื่น มหาวิทยาลัยเกษมบัณฑิต